Λούκχαρτ

Ο Βασίλι Λούκχαρτ (Wassili Luckhardt) ( 22 Ιουλίου 1889 - 2 Δεκεμβρίου 1972) και ο Χανς Λούκχαρτ (Hans Luckhardt) ( 16 Ιουνίου 1890 - 8 οκτωβρίου 1954) είναι Γερμανοί αρχιτέκτονες, και οι δύο πτυχιούχοι γερμανικών πανεπιστημίων.
Τα δύο αδέλφια διηύθυναν μαζί το αρχιτεκτονικό τους γραφείο, συνεργάστηκαν στενά με τον αρχιτέκτονα Άλφονς Άνκερ ( Alfons Anker) και αποτέλεσαν μέλη των ομάδων Arbeitsrat für Kunst, Glass Chain και Der Ring.

Στις αρχές τις πορείας τους, θεωρήθηκαν εξπρεσσιονιστές, σύντομα όμως, περί το 1920 τα αδέρφια φαίνεται να έχουν στραφεί σε μια διαφορετική κατεύθυνση και να βλέπουν το μέλλον με πιο ορθολογικούς και παραγωγικούς τρόπους,παρά με πνευματικούς ή ιδεατούς.Μέχρι το 1925 έχουν οικοδομήσει σειρά από κατοικίες,όπως στην περιοχή Dahlem του Βερολίνου,οι οποίες ανήκουν στο κίνημα που αποκαλείται "Νέα Αντικειμενικότητα" (Neue Sachlichkeit). Εκεί, χρησιμοποίησαν αφενός τούβλο, αφετέρου θα ξεκινήσουν την περίοδο αυτή να πειραματίζονται με πιο ελαφριές,μεταλλικές κατασκευές,καταλήγοντας να θεωρηθούν από τους σπουδαιότερους Γερμανούς μοντέρνους αρχιτέκτονες.

Νωρίς στην καριέρα τους,συγκεκριμένα από το 1919, οι αδερφοί Λουκχαρτ συνδέθηκαν με  την ομάδα "Glass Chain",η οποία ιδρύθηκε από τον Μπρούνο Τάουτ (Bruno Taut) και στην οποία ανήκε και ο Γκρόπιους (Gropius).Η ομάδα αυτή αντάλλασε θεωρίες σε πνευματικό επίπεδο μέσω επιστολών.Τα μέλη της είχαν κοινό όραμα με αυτό του ποιητή Πάουλ Σέερμπαρτ (Paul Scheerbart),για μια νέα "γυάλινη" αρχιτεκτονική,που θα ενοποιούσε τις τέχνες και θα μετέτρεπε την Ευρώπη σε μια πόλη,από κτήρια τα οποία θα αποτελούσαν τη σύγχρονη εκδοχή του μεσαιωνικού καθεδρικού ναού.Η "αλυσίδα" έσπασε όταν ο Χανς Λούκχαρτ αναγνώρισε την ασυμβατότητα μεταξύ της ελεύθερης μορφής και του ορθολογικού προκατασκευασμένου στοιχείου.Η ροπή προς ένα πιο φανξιοναλιστικό  και αντικειμενικό στυλ,ανακαλύφθηκε στην έκθεση της Berlin Secession το 1923 και εγκαθιδρύθηκε με την ομάδα " the ring",η οποία συμπεριλάμβανε και τον Μις Βαν Ντε Ρόε (Mies van der Rohe).Οι πεποιθήσεις των αδερφών Λούκχαρτ και η πίστη στα ουτοπικά ιδεώδη του Μπρούνο Τάουτ (Bruno Taut) και του "glass chain" απέκτησαν μια πιο ορθολογική προσέγγιση στο "the ring".

 Έργα 

the Buchthal house
Η οικία αυτή,με ιδιοκτήτη τον επιχειρηματία Όυγκεν Μπούχταλ (πατέρα του ιστορικού τέχνης Χιούγκο Μπούχτχαλ) σχεδιάστηκε αρχικά από τους αδερφούς Λούκχαρτ και το Χανς Χόφμαν.Στη συνέχεια ανέλαβε τη μετατροπή του ο Ερνστ Φρόιντ.Αποτελεί ένα από τα λίγα σπίτια που χτίστηκαν σε εξπρεσσιονιστικό στυλ,στην ακμή αυτού, στον απόηχο του πρώτου παγκοσμίου πολέμου.

Volkstheather
Tο "λαϊκό θέατρο" αποτελεί έργο του Βασίλι Λούκχαρτ το 1921.Το κτήριο αυτό παίρνει τη μορφή των ζιγκουράτ,συνήθη στα δημόσια κτήρια των εξπρεσσιονιστών.Ο πύργος με τα πολλά επίπεδα,ένα δισεπίλυτο πρόβλημα για τους αρχιτέκτονες,εδώ απορροφάται αβίαστα στη μορφή ενός βουνού. 

Landesversorgungsamt
Ένα από τα πιο σημαντικά παραδείγματα του πρώιμου μεταπολεμικού μοντερνισμού είναι το γραφείο προμηθειών (Landesversorgungsamt),το οποίο ανεγέρθη το διάστημα 1955-1957 σε ένα πο φυσικό τοπίο που έμοιαζε με πάρκο,στην περιοχή Schwabing,στο Μόναχο της Γερμανίας.Το γραφείο προμηθειών ή αλλιώς γερμανικό υπουργείο συντάξεων, παρουσίασε ένα πρωτοποριακό ορθολογικό σχέδιο που ικανοποιούσε αποτελεσματικά τις λειτουργίες του,δηλαδή να εξυπηρετεί τους ειδικών αναγκών βετεράνους του τελευταίου πολέμου.Παρουσιάζοντας μια τυποποιημένη με εμφανή κάναβο όψη, το κτήριο περιελάμβανε έναν επιμήκη τομέα διοίκησης που ορθονώταν σε στύλους,γνωστούς ως pilotis.Το κτήριο αυτό θεωρείται ορόσημο του μοντερνισμού στο Μόναχο.

Two modern movement villas,1928 Am rupenhorn,Charlottenburg 
Οι δύο κατοικίες στην περιοχή Am Rupenhorn του Charlottenburg οικοδομήθηκαν από τους αδερφούς Λούκχαρτ και τον Άλφονς Άνκερ.Οι αρχιτέκτονες εδώ πρωτοστάτησαν με τη χρήση μεταλλικού σκελετού και οπλισμένου σκυροδέματος,γεγονός που παρά τις ομοιότητες με έργα του Λε Κορμπυζιέ (Le Corbusier),το έργο αυτό ξεφεύγει αρκετά από τη λογική "domino" του τελευταίου.

 Bιβλιογραφία 
 Moderne Architectur,  Alan Colquhoun
 Ernst L.Freud,Architect,  Volker M.Welter
 Key Houses of the Twentieth Century:plan,sections and elevations, Colin Davies
 Munich and Memory:architecture,monuments and the legacy of the third reich
 The buildings of Europe, Derek Fraser
 Hans und Wassili Luckhardt: das architektonische Werk, Dagmar Nowitzki, Hans Luckhardt, Wassili Luckhardt

Κατηγορία:Γερμανοί αρχιτέκτονες